jkorsvik/nowiki_second_scrape_merged huggingface dataset:
AEC

AEC (Associated Equipment Company) var en britisk produsent av lastebiler og busser, som opererte mellom 1912 og 1979.
Selskapet er kjent for sine London-busser, men selskapet bygget også kjøretøyer for mange selskaper over hele verden.


== Historie ==
London General Omnibus Company, LGOC, ble stiftet i 1855 for å regulere bussdriften i London. Selskapet startet produksjon av busser til eget bruk i 1909, med modellen X-type. Denne ble etterfulgt av B-type, som ansees som en av de første masseproduserte nyttekjøretøyene.
I 1912 ble LGOC overtatt av Underground-gruppen, som eide det meste av Londons T-banesystem, samt trikkelinjer over hele London. Som en del av omorganiseringen etter overtakelsen ble et separat konsern stiftet for bussproduksjonen. Dette konsernet fikk navnet AEC, Associated Equipment Company.
Ved utbruddet av 1. verdenskrig i 1914 ble AECs evne til å produsere store antall kjøretøyer raskt svært viktig for forsvarets behov for lastebiler. Produksjon av Y-type-lastebilen startet i stor skala i 1916, og siden den gang har AEC blitt kjent for produksjon av både lastebiler og busser.


=== Mellomkrigstiden ===
I 1926 stiftet AEC og Daimler Motor Company selskapet Associated Daimler Company (ADC), som ble oppløst to år senere. I disse årene flyttet AEC produksjonen til Southall i London.
Fra 1931 til 1938 produserte AEC elektriske busser i samarbeid med English Electric, hvor AEC leverte chassis mens EE leverte elektriske motorer og kontrollutstyr.


=== Andre verdenskrig ===
Ikke-militær produksjon stoppet i 1941. Under krigen produserte AEC store lastebiler og pansrede kjøretøy for forsvaret.


=== Etter krigen ===
I 1946 stiftet AEC British United Traction LTD (BUT) sammen med Leyland Motors, for produksjon av elektriske busser.
I 1948 kjøpte AEC selskapene Crossley Motors og Maudslay Motor, og etablerte et holdingselskap kalt Associated Commercial Vehicles (ACV). I 1949 ble også Park Royal Motors og Charles H. Roe en del av dette selskapet, og i 1961 kom Thornycroft til.
ACV (inkludert AEC) ble kjøpt opp av Leyland Motors i 1962. I 1968 ble alle dobbeltdekkerbusser fra AEC tatt ut av produksjon, og de siste bussene og lastebilene ble bygget i 1979.


== Kjøretøy ==


=== Busser ===


=== Lastebiler ===
Majestic
Mammoth
Mandator
Marshall
Matador
Mercury
Militant ("Milly")
Mogul
Monarch
Mustang
Model 201
Model 428
Model 501 & 506
Model 701
Y Type


== Eksterne lenker ==
AEC Society
Remembering AEC
The AEC Bus Site
AEC Matador and Militant Owners Club
The British/Portuguese UTIC AEC Coaches
Page on ALSA's ACLO buses
Home of a famous Militant Mk1
Catalogue of the AEC archives, fra Modern Records Centre, University of Warwick
ABC (amerikansk bilmerke)

ABC var et amerikansk bilmerke som ble produsert av A B Cole i St. Louis, Missouri mellom 1905 og 1910.Merket var kjent for modellen Autobuggy mellom 1906 og 1908, som ble markedsført som den billigste luksusbilen i Amerika. Den var tilgjengelig med to motorer:

To sylindre, 18 hk (13 kW)
Fire sylindre, 30 hk (22 kW)Bilen hadde en toppfart på 50 km/t.
Fra 1908 fikk bilen større motor, samtidig som akselavstanden økte fra 1830 mm til 2290 mm.
Senere modeller var utstyrt med konvensjonelle motorer med fire sylindre, men salget sviktet, og selskapet ble lagt ned i 1910.


== Referanser ==
Approksimanter

En approksimant er en språklyd som kan anses som en mellomting mellom en vokal og en konsonant. Ved artikulasjonen av approksimanter, danner artikulasjonsorganene en innsnevring i munnhulen, slik at det oppstår hørlig friksjon. Denne klassen omfatter bl. a. [l], [j] og [w].


== Sentrale approksimanter ==
bilabial approksimant [β̞] (vanligvis skrevet <β>)
labiodental approksimant [ʋ]
dental approksimant [ð̞] (uvanligvis skrevet <ð>)
alveolar approksimant [ɹ]
postalveolar approksimant [ʒ̞]
retrofleks approksimant [ɻ] (en konsonantisk [ɚ])
palatal approksimant [j] (en konsonantisk [i])
velar approksimant [ɰ] (en konsonantisk [ɯ])
uvular approksimant [ʁ̞] (vanligvis skrevet <ʁ>)
faryngal approksimant [ʕ̞] (en konsonantisk [ɑ]; vanligvis skrevet <ʕ>)
epiglottal approksimant [ʢ̞] (vanligvis skrevet <ʢ>)


== Laterale approksimanter ==
stemt alveolar lateral approksimant [l]
ustemt alveolar lateral approksimant [l̥]
retrofleks lateral approksimant [ɭ]
palatal lateral approksimant [ʎ]
velar lateral approksimant [ʟ]


== Koartikulerte approksimanter med egne IPA-symboler ==
stemt labialisert velar approksimant [w] (en konsonantisk [u])
ustemt labialisert velar approkimant [ʍ]
labialisert palatal approkimant [ɥ] (en konsonantisk [y])
velarisert alveolar lateral approksimant [ɫ]
Leirvika naturreservat

Leirvika naturreservat ligger innerst i Beiarfjorden i Beiarn kommune i Nordland. Naturreservatet har et areal på 1 071 dekar, hvorav 656 dekar sjøareal. Området er vernet for å ivareta et unikt strandengområde med det naturlig tilknyttede plante- og dyreliv.
Leirvika naturreservat ligger like ved Arstadlia–Tverviknakkan naturreservat.


== Referanser ==


== Eksterne lenker ==
Miljøstatus: Leirvika naturreservat
Tugelafallene

Tugelafallene (av eng. Tugela Falls og afrikaans Tugelawaterval) regnes per 2022 som verdens høyeste fossefall. Fossen inngår som et fall i Tugelaelven, som er i mindre elv som drenerer fra et lite basseng på omkring 3 km² i over 3 000 moh, i Mont-Aux-Sources i Drakensberg. World Waterfall Database (WWD) bekrefter en total fallhøyde på 948 meter i fem separate fall, hvorav det høyeste er på 411 meter.Tugela er en fonetisk stavelse av ordet thukela, som betyr plutselig eller oppsiktsvekkende. I likhet med elva har også fossen vært kjent som Thukelafallene. Den ligger i Royal Natal National Park i Drakensberg, i provinsen KwaZulu-Natal i Republikken Sør-Afrika, og kan ved høy vannføring ses fra veien ved innkjøringen til nasjonalparken.
Inntil ganske nylig ble Angelfossen i Venezuela regnet som den høyeste i verden, men nå bekrefter WWD at det skyldes en grov feil begått under en ekspedisjon i regi av National Geographic i 1949. Det hersker også fortsatt noen uklarheter med hensyn til de ulike målene for Tugelafallene.


== Referanser ==


== Eksterne lenker ==
(en) Tugela Falls – kategori av bilder, video eller lyd på Commons
Liste over kirker i Oslo

Liste over kirker og andre kristne kirkebygg i Oslo.


== Se også ==
Liste over gravlunder i Oslo


== Eksterne lenker ==
(en) Churches in Oslo – kategori av bilder, video eller lyd på Commons 
Den norske kirke
Liste over kirker i Rogaland

Liste over kirker i Rogaland lister kirkebygg i Den norske kirke og andre kristne kirkebygg i Rogaland.


== Eksterne lenker ==
Den norske kirke
John Lennon-muren

John Lennon-muren var tidligere en vanlig mur i Praha, Tsjekkia, men siden 1980-tallet har folk fylt den med John Lennon-inspirert graffiti og sitater fra Beatles-sanger.
I 1988 var muren en kilde til irritasjon for det daværende kommunistregimet til Gustav Husak. Unge tsjekkere skrev klager på muren, og det kom til et sammenstøt mellom hundrevis av studenter og politi på Karlsbroen.
Bevegelsen disse studentene fulgte ble ironisk beskrevet som Lennonisme, og tsjekkiske myndigheter beskrev disse menneskene vekselsvis som alkoholikere, mentalt tilbakestående, sosiopater og agenter for vestlig kapitalisme.
Veggen gjennomgår kontinuerlig forandring, og originalportrettet av Lennon er tapt for lenge siden under flere lag av ny maling. Selv da muren ble overmalt av offentlige myndigheter, var den allerede dagen etter full av dikt og blomster. 

Muren skal symbolisere ungdomsidealer som kjærlighet og fred. Muren eies av Malteserordenen, som har tillatt graffiti. Den ligger på Velkopřevorské náměstí i Malá Strana.
I Paraplyrevolusjonen i 2014 i Hongkong, oppstod en lignende Lennon-mur langs trappen utenfor Hongkongs sentralstyrekontorer. Inspirert av originalen i Praha, postet mange tusen mennesker fargerike post-it notater som uttrykte demokratiske ønsker for Hongkong. Fem år senere, under anti-utleveringlovsprotestene i Hongkong i 2019, ble den samme muren igjen opprettet, med nye post-it-notater. Innen dager hadde dusinvis av Lennon-murer med post-it-notater «blomstret overalt» over hele Hongkong. Lennon-murer har også dukket opp utenfor Hongkong, i byene Toronto, Vancouver BC og Tokyo.


== Eksterne lenker ==
Bilde av muren fra 2005
Slaget ved Kapp Spartel

Slaget ved Kapp Spartel var et sjøslag mellom en fransk–spansk flåte under admiral Luis de Córdova y Córdova og en britisk flåte under admiral Richard Howe. Flåtene møttes 20. oktober 1782 under en vellykket britisk ekspedisjon for å opprettholde forsyningsrutene til Gibraltar som da var under beleiring som del av den amerikanske uavhengighetskrigen.


== Opptakt ==
En storm skadet 10. oktober noen av de fransk–spanske skipene som lå for anker utenfor Algeciras, men ingen sank. Howes flåte eskorterte en handelskonvoi på vei til Gibraltar og dukket opp neste dag. På grunn av stormen var de blitt presset inn i Middelhavet. De Córdobas flåte dro den dagen nytte av en vest–nordvestlig vind og forfulgte konvoien, mens den spanske admiralen sendte sine mindre fartøyer for å skygge britene. Etter flere dagers kamp mot de vestlige vindene og strømmene klarte konvoien å gå inn til Gibraltar 17. oktober etter å ha unngått spanjolene.


== Slaget ==
Noe senere, rundt soloppgang 20. oktober, fikk begge flåtene øye på hverandre rundt 29 km utenfor Kapp Spartel. De Córdoba signaliserte en generell forfølgelse uten å ta hensyn til avdelingenes plassering. Den britiske slaglinjen var til styrbord for franskmennene og spanjolene. Rundt 13.00, og etter at De Córdobas flaggskip, den 112 kanoner store Santísima Trinidad nådde sentrum av den kombinerte linjen, var flåtene rundt 3 km fra hverandre. Britene senket seilene for å komprimere sin slaglinje. Rundt 17.45 åpnet den fransk–spanske flåten ild. Britene besvarte ilden, mens Howe gav signal om å sette seil, noe som gjorde at 14 fransk–spanske skip var overflødige, blant dem to store skip. Ingen engelske skip kom egentlig i nærkamp til tross for forsøkene til de Córdobas skip som jaget den flyktende britiske flåten. 21. oktober var flåtene rundt 19 km fra hverandre. De Córdoba sørget for at reparasjoner ble utført og var klar til å fortsette kampene. Men britene hadde forsvunnet.


== Etterspill ==
Gibraltar hadde lenge vært under beleiring fra fransk–spanske skip og trengte forsyninger sårt. Howe lyktes i sitt hovedmål, å sikre at konvoien ankom sikkert og returnerte til England med noen skader og noen få døde og sårede for å forklare marineledelsen hvorfor han ikke klarte å beseire fienden. Howes fremferd ble undersøkt, og han fikk en alvorlig reprimande. I fremtidige trefninger med fiender, skulle britiske flåter angripe intenst, uansett i hvilke proporsjoner, i frykt for at deres kommandant ville bli fjernet.
Deres skips seilingskvaliteter gjorde det mulig for britene å avslå kamper, og fra da av konsentrerte den spanske marinen seg om å bygge raskere skip for å unngå disse situasjonene som slaget ved Kapp St. Vincent i 1780, «Moonlight Battle», to år tidligere, da Rodneys flåte på 18 skip forfulgte og angrep de Lángaras flåte på 11 skip.


== Eksterne lenker ==
Artikkelen har ingen egenskaper for offisielle lenker i Wikidata
Drafnkollen

Drafnkollen var en hoppbakke i Austadlia i Drammen som ble innviet 1939 og nedlagt 1970. Siste renn ble avholdt i 1965. Rennet i 1966 snødde bort, og stillaset knakk under snømengdene. Tårnet ble sprengt i 1970. Den siste bakkerekorden lød på 90,5 meter, satt av Gudtorm Heldal i 1965. Det ble avholdt NM i hopp to ganger i bakken, i 1946 og 1956. Under rennet i 1955 raste tribunen sammen og rundt 30 personer ble skadet. I årene 1958-65 hadde Drafnkollen renn i den norske hoppuka. Tornet og dommetårnet ble revet i 1970, og tarra opp unnarennet ble fjernet ca 1985.


=== Birger Ruud ===
Birger Ruud var «gudfar» i bakken, og hadde vært med på å tegne bakken. Han var da også første hopper utfor, de 4. januar 1939, han hoppet 75 meter med naturlig tilløp.
Første konkurransehopper var Drafns egen 14-årige Arvid Knudsen, som senere gjorde seg bemerket som skihopper og turner på høyt nivå.
Foran NM i 1956 ble det laget «liten bakke» ved siden av, med egen tilløpstårn, og et mindre hopp noen meter nedenfor det store hoppt. Så vidt vites ble dette hoppet kun brukt til kombinertkonkurransen under NM.


=== Bruksendring ===
I 1972 sto fotballbanen ferdig, etter at sletta i hoppbakken ble utvidet mot vest. I hjørnet mot øst ble «Corneren» bygget, et område på ca. 50 m², som gjorde at banen ble hevet over bakken. Senere ble en barnehage bygget under «Corneren», og dette gjorde Drafnkollen til den eneste banen i verden med barnehage under.
Dette byggverket ble revet sommeren 2010 for å gi plass til ny og utvidet barnehage. Fotballbanen fikk kunstgress høsten 2015.
Drafnkollen er nå også en vei som går fra Stasjonskameratenes Hus på Austadsletta opp til boligfeltene i Øvre Austad Skog.
Ole Jansen fra Bærum fikk et illebefinnende i svevet, og braste livløs i bakken 12. mars 1939, og døde fire dager senere. Fotografier viser at han «faller sammen» midtveis i svevet.


== Viktige renn ==


=== Den norske hoppuka ===


=== NM, spesielt hopp ===


== Referanser ==


== Kilder ==
Hopp50.com: Om Drafnkollen
Tom Helgesen (red.): Skogene mellom Drammenselva og Eikeren. Drammens og Oplands Turistforening 1996. ISBN 82-90027-27-3, s. 262-265 (digitalisert av Nasjonalbiblioteket)
Skisprungschanzen-Archiv: Drammen (Drafn)
Skisprungschanzen-Archiv: All time results (15. april 2012)
All I Want Is You

All I Want Is You er en singel av den irske rockegruppen U2.
Dette var den fjerde singelen fra albumet Rattle And Hum. Singelen ble utgitt i flere formater, både 7" og 12" vinyl, kassett og CD.
Singelen toppet på en fjerdeplass i Storbritannia, en åttitredjeplass i USA mens den i Norge aldri kom inn på topp 20. Sangen har blitt spilt på alle konsertene til bandet siden 1987.


== Sanger på singelen ==
«All I Want is You (Single Edit)» (4:14)
«Unchained Melody» (4:52)
«Everlasting Love» (3:20)
«All I Want is You (Album Version)» (6:30)
Lian naturreservat

Lian naturreservat ligger på sørøstsiden av Dunderlandsdalen i Rana kommune i Nordland. Naturreservatet har et areal på 4 858 dekar. Området er vernet for å bevare og sikre et skogområde med alle dets arter og økologiske prosesser.


== Referanser ==


== Eksterne lenker ==
Miljøstatus: Lian naturreservat
Lilandsvatnet naturreservat

Lilandsvatnet naturreservat ligger sør for Liland og øst for Haukås, i den  østlige delen av halvøya Hamarøya i Nordland.
Naturreservatet har et totalt areal på 2 383 dekar, hvorav ca. 38% av arealet utgjør bar-  lauv og blandingsskog, ca. 8% utgjør myr og 46,4% er vann, hvorav den største innsjøen er selve Lilandsvatnet som er 526 daa.
I likhet med Steinslandsvatnet naturreservat, er dette et viktig delområde i et større våtmarkssystem i den vestre delen av Kaldvågfjorden.
Reservatet ligger i et flatt myrlandskap med tilgrensende jordbrukslandskap mot nord og vest. De tette  sivområdene i buktene og vikene domineres av elvesnelle, flaskestarr og brede belter med flytebladvegetasjon. I øst inngår marine gruntvannsområder og mindre partier med strandeng og strandsump. Fattige jordvannsmyrer deles opp av  skogkledde knauser og rygger.
Området opprettholder en betydelig hekkebestand av ender, horndykkere, storlom og vadearter. 
Det er også en viktig beite- og rasteplass i trekktidene. 
Formålet med fredningen er «å bevare et rikt våtmarksområde med naturlig tilhørende vegetasjon og dyreliv, særlig av hensyn til områdets rike fugleliv.»Lilandsvatnet ligger under Statens naturoppsyns lokalkontor i Fauske.


== Se også ==
Steinslandsvatnet naturreservat


== Referanser ==


== Eksterne lenker ==
Miljøstatus: Lilandsvatnet naturreservat
Lovdata: Forskrift om fredning av Lilandsvatnet naturreservat.
Direktoratet for naturforvaltning
Ljønesøya naturreservat

Ljønesøya naturreservat ligger i Bodø kommune i Nordland. Naturreservatet omfatter Ljønesøya i Skjerstadfjorden, og grunnområdet rundt øya. Området har et areal på 3 524 dekar, hvorav 3 037 dekar sjøareal. Området er vernet for å ivareta den viktigste hekkelokaliteten for ærfugl i Skjerstadfjorden.


== Eksterne lenker ==
Miljøstatus: Ljønesøya naturreservat
Målselvfossen

Målselvfossen ligger i Målselv kommune i Troms. Fossen er 600 meter lang og går i tre fall med store vannmasser. Vassføringa kan komme opp i mer enn 750 m³/sekund i vårflommen. Samlet fall er 22 meter.
Målselva, som fossen er en del av, er ei kjent lakseelv. Vassdraget er lenger oppe regulert til vannkraft ved Dividalen kraftstasjon. Fossekulpen rett under fossen regnes av mange som en av landets beste fiskeplasser, og 40 % av totalfangsten av laks i vassdraget landes her og i kortsonen rett nedenfor kulpen.I 1910 ble det bygd ei laksetrapp forbi fossen. Trappa er Europas lengste. I tilknytning til laksetrappa er det bygd et laksesjå hvor publikum kan observere den gyteklare laksen på vei til gyteplassene lenger opp i elva.
I 2003 ble Målselvfossen kåra til Norges Nasjonalfoss av radioprogrammet Nitimens lyttere.


== Referanser ==
Loddvatnet naturreservat

Loddvatnet naturreservat ligger i Bodø kommune i Nordland. Naturreservatet omfatter Loddvatnet i Misværdalen. Området har et areal på 45 dekar, hvorav 15 dekar landareal og 30 dekar ferskvann. Området er vernet for å bevare et lite våtmarksområde med stor regional verneverdi, særlig på grunn av områdets viktige funksjoner som trekk-, beite- og hekkeområde for våtmarksfugl.


== Referanser ==


== Eksterne lenker ==
Miljøstatus: Loddvatnet naturreservat
Lofotodden naturreservat

Lofotodden naturreservat ligger like vest for Lofotodden i Moskenes kommune i Nordland. Naturreservatet omfatter Nordholmen og Sørholmen, i tillegg til noen mindre småholmer og skjær. Området har et areal på 688 dekar, hvorav 504 dekar sjøareal. Området er vernet for å ivareta et viktig hekkeområde for sjøfugl.


== Se også ==
Lofotodden nasjonalpark


== Eksterne lenker ==
Miljøstatus: Lofotodden naturreservat
Slaget ved Nassau

Slaget ved Nassau (2.–3. mars 1776) var en aksjon til sjøs og amfibisk angrep utført av amerikanske styrker mot det britisk–okkuperte Nassau på Bahamas under den amerikanske uavhengighetskrigen. Den er regnet som den første ekspedisjonen, en av de første trefningene til United States Navy og den første aksjonen til den nylig opprettede kontinentale marine, forgjengeren til United States Marine Corps. 
Under kommandoen til flåtekaptein eller kommodor Esek Hopkins fra Rhode Island, samlet en styrke på fire skip, inkludert Hornet, Alfred og Wasp, seg nær Great Abaco Island, nord for øya New Providence den 1. mars 1776. Styrken erobret to slupper eid av lojalister og presset deres eiere til å fungere som styrmenn. 
2. mars nærmet styrken seg Nassau og sendte i land en avdeling på 230 kontinentale marinejegere og 50 sjømenn under ledelsen til kaptein Samuel Nicholas. Styrken erobret Fort Montague i nærheten, men ble slått tilbake i sitt angrep på Fort Nassau.
Den 3. mars ble det igjen forsøkt en landgang, og denne gang tok styrken Nassau uten kamp. De erobret et betydelig lager på 103 kanoner, bombekastere og annet våpenutstyr. Mye av det verdifulle kruttlageret som var målet for angrepet hadde blitt evakuert etter at det første angrepet slo feil den 2. mars.
Flåten satte kursen for Block Island Channel utenfor Newport, Rhode Island med Montfort Browne, viseguvernør i Bahamas, som fange. Browne ble senere utvekslet med den amerikanske generalen William Alexander.
Til minne om slaget har to amerikanske marineskip blitt gitt navnet USS «Nassau».


== Eksterne lenker ==
US Marine Corps om detaljene i slaget
AOL brukerside med detaljert historie
USS Nassau side om historien til navnet og slaget
Pia Kjærsgaard

Pia Merete Kjærsgaard (født 23. februar 1947 i København) er en dansk politiker (DF).
Hun har vært valgt til Folketinget siden 1984, først for Fremskridtspartiet, som hun ble medlem av i 1978. Etter lederstrid brøt Kjærsgaard og tre andre folketingsmedlemmer med partiet i 1995 og dannet Dansk Folkeparti med Kjærsgaard som leder. I 2012 overlot hun ledelsen i Dansk Folkeparti til Kristian Thulesen Dahl, som i sin tid var med på å grunnlegge partiet. Fra 2015 til 2019 var Kjærsgaard formann i Folketingets presidium.Kjærsgaard ble i 2018 utnevnt til kommandør av 1. klasse av Dannebrogordenen. Hun ble også tildelt flere utenlandske ordener mens hun var Folketingets formann.


== Referanser ==


== Eksterne lenker ==
(en) Pia Kjærsgaard – kategori av bilder, video eller lyd på Commons 
(en) Pia Kjærsgaard på Internet Movie Database 
(da) Pia Kjærsgaard på Filmdatabasen 
(da) Pia Kjærsgaard på danskfilmogtv.dk 
(da) Pia Kjærsgaard på Twitter 
(da) Pia Kjærsgaard på Facebook 
(da) Pia Kjærsgaard hos Folketinget
Andrej av Jugoslavia

Prins Andrej av Jugoslavia (28. juni 1929, død 7. mai 1990) var Kong Aleksandars tredje sønn.


== Referanser ==
Tim Curry

Tim Timothy James Curry (født 19. april 1946) er en engelsk skuespiller. Han er mest kjent for rollen som transvestitten «Frank-N-Furter» i kultfilmen The Rocky Horror Picture Show (1975), som også ble hans store gjennombrudd.


== Filmer (utvalg) ==
The Rocky Horror Picture Show (1975)
Annie (1982)
It (1990)
Jakten på Rød Oktober (1990)
Alene hjemme 2 (1992)
De tre musketerer (1993)
Congo (1995)
Charlie's Angels (2000)
Scary Movie 2 (2001)
Kinsey (2004)
Burke and Hare (2010)


== TV-serier ==
Poirot
Criminal Minds


== Referanser ==


== Eksterne lenker ==
(en) Tim Curry – kategori av bilder, video eller lyd på Commons 
(en) Tim Curry – galleri av bilder, video eller lyd på Commons 
(en) Tim Curry på Internet Movie Database 
(sv) Tim Curry i Svensk Filmdatabas 
(da) Tim Curry på Filmdatabasen 
(da) Tim Curry på Scope 
(fr) Tim Curry på Allociné 
(en) Tim Curry på AllMovie 
(en) Tim Curry hos Rotten Tomatoes 
(en) Tim Curry hos The Movie Database 
(en) Tim Curry hos Internet Broadway Database 
(en) Tim Curry hos Behind The Voice Actors
Lågen naturreservat

Lågen naturreservat ligger i Hadsel kommune i Nordland. Naturreservatet omfatter det lille vannet Lågen ved Grunnfør på Austvågøya. Området har et areal på 70 dekar, hvorav 55 dekar landareal. Området er vernet for å bevare et viktig våtmarksområde med naturlig tilhørende vegetasjon og dyreliv, særlig på grunn av dets betydning som hekke- og trekkområde for våtmarksfugl.
Naturreservatet ligger innenfor Grunnfør fuglefredningsområde.


== Referanser ==


== Eksterne lenker ==
Miljøstatus: Lågen naturreservat og Grunnfør fuglefredningsområde
Lånan, Flovær og Skjærvær fuglefredningsområde

Lånan, Flovær og Skjærvær fuglefredningsområde ligger i Vega kommune i Nordland. Fuglefredningsområdet består av tre adskilte deler, som alle ligger innenfor Lånan/Skjærvær naturreservat. Fuglefredningsområdet har et areal på 714 dekar, hvorav 371 dekar sjøareal. Fuglefredningen er innført for å bevare et godt og uforstyrret hekke- og oppvekstområde for sjøfugl.
Området ligger i Vega verdensarvområde.


== Eksterne lenker ==
Miljøstatus: Lånan, Flovær og Skjærvær fuglefredningsområde, Lånan/Skjærvær naturreservat og Hysvær/Søla landskapsvernområde med dyrelivsfredning
Utværet Lånan
Marija Tatjana av Jugoslavia

Maria Tatjana av Jugoslavia (født 18. juli 1957) er prins Andrej og prinsesse Christina av Hessen-Kassel sitt første barn.


== Referanser ==